Det er en ære å kunne presentere dagens gjesteforeleser.
Han tok utdannelsen sin her for cirka 15 år siden.
Han har siden gjort fremragende karriere.
Det fins ingen mer kvalifisert i de prosedyrene dere har studert.
DET DU NÅ SKAL SE, ER Dere har lært vitenskapen...
EN SANN HISTORIE Nå kan dere lære kunsten.
Studenter... Mr Bernie Tiede.
Takk, professor Fleming.
Det er en ære å bli invitert tilbake og jeg møter opp med glede.
For jeg mener at hvis bare én ting jeg sier kan hjelpe dere i jobben,-
-er det til alles fordel:
Dere, de etterlatte og den avdøde.
Neglene må klippes, files og bringes til live igjen.
Neglene må tilpasses personen.
En mekaniker skal ikke ha en flyvertinnes negler, vel?
Det er viktig å fjerne alt uønsket nese-, øre- og ansiktshår.
Man må alltid være på utkikk etter det siste villfarne håret.
Øynene kan forårsake et mindre problem. De forblir åpne.
Som om de vil nyte synet av vår mirakuløse verden en siste gang.
Men med litt superlim...
Et lite drypp her. Og så er det slutt på å titte...
Selv om ansiktsuttrykket har satt seg under balsameringen-
-er det viktig å finjustere det på grunn av dehydreringen.
En perfekt munn ser avslappet ut, med et lite smil på leppene.
Det skal ikke se ut som de mistrives med å ligge der.
Se alltid etter om leppene skiller seg.
Selv den minste blottlegging av tennene kan være katastrofal.
Sorg må ikke på tragisk vis utvikle seg til komedie.
Deretter påføres en foundation blandet med massasjeolje.
Fordel fargen og påfør de lyse stripene.
Ikke bruk for mye sminke. De fleste har på for mye rouge.
Husk alltid: For mye farge får ingen til å se mer levende ut.
Den siste detaljen er plasseringen av den avdøde.
Venstre hånd legges over den høyre, over navlen-
-så den avdøde ser uthvilt og avslappet ut.
Plasseringen av hodet er viktig. Det skal hverken se opp eller ned.
Det skal derimot sentreres, men vende litt mot høyre.
Hilsende.
Han er nå blitt sminket, klar til å bli påkledd og lagt i kista.
"HVEM ER BERNIE?"
Bernie var karismatisk. Et kjærlig menneske.
Han hadde evnen til å få verden til å virke som et godt sted.
Han var flink med mennesker.
Alltid klar til å ta folk i hånden.
Alle var en venn. Han husket navn, stilte gode spørsmål.
Han husket om folks barn gikk ved Texas eller A&M-universitetet.
Han spurte folk om barna deres. Han gjorde folk glade.
Hvis innbyggerne i Carthage skulle lage en liste over dem-
-som ville komme til himmelen, ville Bernie stå øverst på lista.
Han hadde en magnetisk personlighet. Han tiltrakk seg folk.
På grunn av det ble han fort den mest populære mann i Carthage.
Carthage ligger i Øst-Texas og er helt annerledes enn resten av Texas.
Texas kan oppdeles i fem forskjellige stater.
Vest-Texas med sine kvegfarmer.
Så er det Dallas-snobbene nordpå i sine Mercedeser.
Houston og "Kreftkysten", som jeg kaller den, opp til Louisiana.
I sør er det San Antonio, der Tex møter Mex.
Som maten.
I Midt-Texas er det folkerepublikken Austin-
-med kvinner med hårete bein og venstreorienterte fjols.
Jeg glemmer Texas Panhandle, som mange andre også gjør...
Carthage... Det er her Sørstatene begynner.
Livet bak furuteppet... Det er et godt sted å bo.
Carthage har et godt omdømme.
Den ble kåret til beste småby i Texas i boka "Beste Småbyer".
Ja visst. Det står på side 157.
De fleste bor i Carthage fordi de er født her.
Carthage ligger på det som var et av verdens største gassfelt.
I gassgullalderen i 40-åra og 50-åra ble mange rike her.
Mange eldre innbyggere forlot oss til fordel for det hinsidige.
Det var ikke plass til flere i kjølerommet.
Jeg trengte litt hjelp. Bernie må ha sett annonsen vår.
Jeg tilbød ham jobben. Jeg visste ikke helt hva jeg skulle forvente.
-Her er framvisningsrommet. -Skilleveggene er skikkelig fine.
Så du tok utdannelsen din ved McNeese State?
-Spilte du fotball der? -Nei, jeg fokuserte på studiene.
-Her er kapellet vårt. Plass til 125. -Jeg elsker de grønne benkene.
Vi malte dem. De var brune i lang tid.
Men ingen har klagd på fargen.
De er flotte.
Jeg var svineheldig med ham. Ingen var mer kvalifisert enn ham.
Han var fantastisk til hentinger, og en sann balsameringskunstner.
Tok godt imot familier, og hadde stemme som en sangfugl.
Han kunne lede en begravelse som en profesjonell.
Han holdt minnetale, leste fra Bibelen, var forsanger, kunne alt.
Vi vil først og fremst huske Fred som en venn...
En riktig god venn.
Jeg følger deg til bilen.
Stakkars deg.
Det er så vanskelig. Det er så vanskelig...
Du klarer det fint.
Han var en tryllekunstner, han fikk alle til å se vakre ut.
Han kunne få rynker til å forsvinne.
Hadde noen overbitt, sørget han for at det ikke ble for framtredende.
Han ga folk en liten bukett hvite roser i hånden.
Han fikk alle til å se så vakre ut.
Synd at de alle var døde...
Uansett hva som hadde skjedd, om det var bilulykke eller hjertestans,-
-forgiftning, ladde våpen som lå fritt tilgjengelig i huset,-
-eller noen som var kvalt av en kjøttbit, så alle flotte ut.
Det fantes ikke en sang han ikke kunne.
Ville noen høre en gospel, ville han synge den.
Ville en bondetamp høre Loretta Lynn, sang han det også.
Og han var enda dyktigere som selger.
Unnskyld meg. Dette er en minneskuff.
Han mente virkelig at alle de små detaljene var nødvendige.
Han fikk selv denne ideen, for 150 dollar ekstra...
Hadde jeg bare vinger, ville jeg fly av sted til mitt hvilested...
Mens kisten blir senket ned,-
-slipper vi fri en hvit due som symboliserer mr Calahans sjel-
-på sin reise til den neste verden.
Jeg er enig, det er et stort depositum.
Det er en riktig og en gal...
Det var hans idé med kors på veggen og annen belysning.
Det lignet mer på en kirke enn på en forretning.
-Internering eller kremering? -Hva?
Han mener begravd eller brent. Begravd, vi har et gravsted.
Jeg er glad på deres vegne. Jeg er ikke tilhenger av kremering.
Ingen bør tilbringe evigheten i en isbøtte.
De må gjerne bare kaste meg i en grøft i veikanten.
-Den ser fin ut. -Ja vel...
Disse finérkistene selger vi mest til fylket-
-til begravelse av de ingen vil kjennes ved, de fattige.
-Og det følger ingen garanti med. -Garanti?
Med våre kister av bedre kvalitet garanterer vi at de jordiske rester-
-forblir urørt av regnvann, insekter og sultne dyr.
-Hvor høy er De, mr Ekels? -1.88.
Bevare meg vel. Disse økonomikistene er ikke så store.
Det kan bli nødvendig med en beinjustering.
-Ikke brekke dem, men bøye... -Nei! Det kommer ikke på tale.
Da vil jeg foreslå... "Korinteren".
Bernie møtte mrs Nugent for første gang i mr Nugents begravelse.
Mannen hennes, Dewayne, var en typisk seiglivet gammel mann.
Han likte å inngå forretninger med et håndtrykk.
-Han ville si: -"Jeg garanterer det, for pokker".
Han arbeidet for et oljeselskap og tjente masse penger på 60-tallet.
Han var for gnien til å bruke dem, så han investerte alle pengene sine.
Han kjøpte en bank her i byen, det var vel i 1987 han kjøpte den.
Han styrte den med jernneve. Jeg mener...
Han kunne være brå av seg når det gjaldt forretninger.
Da han døde, overtok hun banken.
Hun overtok rollen hans også.
Folk likte ikke hans forretningsmetoder,-
-men de hatet henne.
For den gamle heksa nektet folk lån bare for å more seg.
Hun var en ondsinnet, hatefull merr!
Det er ikke til å komme fra.
Hun var ikke vennlig. Det var hun virkelig ikke.
Det fantes folk i byen som ville ha skutt henne for fem dollar.
Når man bor i en liten by, er man nødt til å behandle andre bra.
Hun ville rævkjøre deg.
Hun ville rævkjøre deg så inn i hampen, vær du sikker.
I kapittel 14 i Johannesevangeliet sier Jesus:
"Deres hjerter forferdes ikke"...
Jeg har hørt at hun ikke snakket med søstrene sine på 20 år.
Men da moren deres døde, sloss hun med dem om tepper og stoler.
Helt utrolig.
En av søstrene ville forære kirken noe jord.
Men det motsatte hun seg, fordi hun ikke likte presten.
Han gikk nemlig i shorts på fridagen sin.
Venner og familie...
Alle visste at mr og mrs Nugent ikke kom overens med sønnen sin.
Han kom nesten aldri på besøk.
Datteren saksøkte besteforeldrene for å få pengene i legatet deres.
Det gjorde Marjorie så sint at hun aldri mer snakket med dem.
La oss be...
Marjorie Nugent...
Hun var ikke vennlig, og hun gikk alltid med nesa så høyt i sky-
-at hun ville ha druknet i en regnbyge.
Marjorie var av den typen som er født gammel.
Hun var pottesur. Det var det inntrykket folk fikk.
Louie, kompisen min, pleide å gjødsle hagen for henne.
Hun slo ham.
Skal jeg ta bakhagen også?
Fin begravelse. På gjensyn på søndag.
Han var fantastisk med SGD-ene. De søte, gamle damene.
Alle enkene i byen var forelsket i Bernie.
Mrs Nugent, et lommetørkle.
Å ja. Bernie elsket de gamle damene.
Kvinner på hans egen alder skjenket han ikke et blikk.
Hei.
Hei, mrs Nugent. De skal bare vite at jeg tenker på Dem.
-Mange takk. -Det kan være en vanskelig tid...
Jeg ba ham aldri om det, og han fikk ikke lønn for det.
Han så alltid innom enkene etter at ektemannen var begravd.
Han brydde seg om dem.
Han var en søt fyr, og de var så glade i ham.
Romservice. Jeg er her bare for å kondolere igjen.
Jeg har med såpe og skumbad, og et par cupcakes...
-Kom inn. -Med glede.
På high school ville jeg bli predikant og frelse medstudentene.
Mange hadde begynt å drikke og røyke og kjøre motorsykkel.
De dyrket sex og den slags... Å... Ja takk!
-Vær så god, Bernie. -Takk, Esmeralda.
-Takk... -Marjorie?
En gang fikk jeg 14 tenåringer til å vie livet sitt til Jesus.
Det gikk snart opp for meg at andre viktige ting var skjebnen min.
Bernie, da. Tenk å måtte ta på alle de kalde, oppblåste likene.
-Bør du ikke få mer ut av livet? -Nei, det er da ikke så ille.
Sjelene deres er alt hos Herren.
Jeg gjør kun min del og viser respekt for livet deres.
Og trøster de etterlatte.
Tja...
Kanskje, hvis jeg er heldig, om mange år,-
-vil jeg besørge Deres begravelse-
-med alle de roser som finnes i Texas. Det blir årets begivenhet.
Det var Bernie som fikk Marjorie med i kirken igjen-
-etter at mannen hennes døde.
Det står i Bibelen at Jesus forvandlet vann til vin, men...
Det står ikke noe om vin fra supermarkedet.
Den må ha vært alkoholfri. Det var ikke tid til at den fikk gjære.
Kunne Jesus gå på vannet, kunne han også lage den vinen han ville.
Gjæret eller ei. På flekken.
God morgen, damer. Unnskyld avbrytelsen.
Marjorie, det er godt å se deg her.
Jeg vil bare si noe.
Mange av dere vet at vi gjerne vil bygge en ny fløy på kirken.
Jeg håper jeg kan regne med deres hjelp til å samle inn midler.
Greit? Tenk over det. Må Gud velsigne dere.
Nei, la oss ta min bil. Jeg insisterer.
Ikke vær dum, Bernie.
Da ses vi lørdag ettermiddag. Jeg ser fram til det.
Ja vel, mrs Nugent. Adjø.
Han er så søt. Det var Bernie Tiede, begravelsesagenten.
Han er hyggelig mot meg.
Ingen andre har vært så hyggelig mot meg på 50 år.
Du har to minutter til å forklare meg regnskapet!
Kanskje finner jeg meg en ny investeringsrådgiver nå.
Jeg kan forklare alt. De har bare endret kontoutskriftene sine.
De har endret formatet. Formatet er forandret.
Hør her. Jeg kunne ikke unngå å høre samtalen din.
Vet du hva, Bernie, du må være den modigste i hele byen.
Hun er ikke så slem som alle sier.
Er du sikker på det?
Hun har ingen. Hun er ensom.
Jeg har invitert henne med til klaverkonkurransen i Fort Worth.
God fornøyelse. Og hun er jo byens rikeste enke.
-Kanskje betaler hun for alt. -Don!
Hvis hun betaler for alt-
-så bestiller du champagne. Skjenk henne boblevann,-
-så har du kanskje hellet med deg! -Don!
Han mente oppriktig at det var bedre å gi enn å ta imot.
Bernie hadde et problem med penger. Han var gavmild.
Forgavmild, vil noen mene.
Han var kjøpegal. Og...
Hvis han så noe han likte i en butikk,-
-ville han kjøpe det, og så gi det bort.
Det er sprøtt. Men Bernie likte å gjøre andre glade.
Han ville ha venner. Han ville bli godtatt.
Bernie kunne ordne alt.
Han kunne tapetsere.
Ikke mange menn kan det, men han kunne sy gardiner.
Han var formann for handelsstandens julekomité.
Og det er et viktig verv i Carthage. Viktig!
Bernie var smart. Han hjalp folk med selvangivelsene deres.
Han ga økonomiske råd.
Ting du betaler for på jobben som arbeidsgiver ikke betaler for-
-kan du trekke fra. Toby, betalte firmaet for uniformen din?
-Nei, det gjør vi selv. -Bingo! Du kan trekke den fra.
Hva med matboksen og støvlene?
-Nei, for pokker, tuller du? -De er fradrag nummer to og tre.
Takk, sheriff. Du lytter til KGAS, selve pulsen i Øst-Texas.
Før vi snakker om menyen i skole- kantinen og ukens bryllupsdager...
Her er Bernie Tiede fra begravelsesbyrået.
Takk, Jerry.
Som mange vet har Harvey Gunnels forlatt denne verden altfor tidlig.
Jeg elsket å ha ham i studio.
Hver fredag slo folk på radioen for å høre Bernie.
Nekrologene hans var ikke bare "han eller hun etterlater seg..."
Det var mer...
Familien sørger bedrøvet over mr Gunnels...
Armine Gunnels og hans mor, Georgia.
Han gjorde dem vakre i døden. Han fikk dem også til å høres bra ut.
Gunnels var en fyllebøtte. Han startet alltid slagsmål.
Til slutt ble han slått i hjel utenfor en bar.
Hvordan sier man noe pent om ham? Bernie sa han var:
...kjent for sitt sosiale engasjement og sine talegaver.
En tenåring kjørte inn i et tre. Om ham sa Bernie:
Døden snek seg innpå unge mr Shotwell.
Så stille som kveldsdisen.
Jeg beklager å måtte fortelle dere at fire av kameratene deres er døde.
Det samme vil skje med dere hvis dere kjører i fylla.
Vil dere at det skal skje med dere?
Det var det samme hva det var.
Hvis det var bra for lokalsamfunnet, gjorde Bernie sitt beste. Hver gang.
Han tok oppgaven sin i Carthage alvorlig.
Livet er så vakkert. Hvert øyeblikk er et mirakel.
Men på en brøkdel av et sekund slukkes det. Altfor ung...
Ikke le.
For ung!
Han kunne virkelig bringe folk sammen.
Ikke kun til begravelser eller i kirken.
Han organiserte en "gjør Carthage vakrere"-kampanje.
Han arrangerte den første kunstfestivalen i Øst-Texas.
Han inviterte kunstnere fra hele regionen til å stille ut kunsten sin.
Lager du alle verkene dine med den?
Lager du alle verkene med den? Hva heter det nå? En motorsag.
Hvordan gjør du det?
Jeg våkner med en idé og skjærer vekk alt som ikke er en del av den.
Jeg må prate med deg. Har du visittkort?
Jeg har kanskje en bestillingsjobb til deg. Tar du sånne?
Se det visittkortet. Det er av tre.
Jeg ringer deg. Du er helt herlig.
-Takk! -Greit, på gensyn.
Bernie tok henne med overalt.
Han tok henne med til klaverkonkurransen.
Til det lokale college for å se stykkene som han arbeidet med.
Han tok alltid mrs Nugent med.
Han så et stykke på det lokale teateret vårt.
Han mente det kunne bli bedre, så han tilbød sin hjelp.
Og snart var han orkesterleder på ett stykke, instruerte et annet-
-og medvirket i nesten alle skuespillene våre.
Han hadde talent for det teatralske.
"VAR DET ROMANTISK?"
Jeg så dem på en restaurant, og han kysset henne på kinnet.
Ikke et sånt kyss man gir moren sin.
Snarere et romantisk kyss.
For man kunne høre ham stønne litt sånn...
Det virket rart, syntes jeg.
AKTOR En uke etter begravelsen-
-hadde mrs Nugent gitt ham ekte- mannens Rolex-ur til 12.000 dollar.
For så mye penger kysset han henne nok, ja.
I en liten by tror folk alltid det verste om hverandre,-
-men de tror også det beste.
Vi trodde at de bare var gode venner.
Folk trodde at mrs Nugent betalte Bernie for å "ledsage" henne...
De brukte ca 100.000 dollar i året på reiser.
De var i Russland, Acapulco og New York.
De reiste til Europa på Queen Mary. Alltid på første klasse.
De var alltid på spa, på feriesteder.
De satt alltid i et varmt mineralbad et eller annet sted.
Marjorie så mye bedre ut.
Vi så bilder av henne og Bernie fra reisene deres.
Håret hennes var velstelt. Hun så godt ut.
Hun virket lykkelig. Og det kunne hun takke Bernie for.
Marjorie innså at livet lå åpent for henne.
Hun kunne gjøre akkurat hva hun ville.
Og hun ville reise.
Penger var ikke noe problem.
Men dessverre hadde hun ingen venner eller familie å reise med.
Inntil hun møtte Bernie.
En ting vet jeg helt sikkert:
På turen deres til Belize delte de værelse.
Og det er helt sikkert at de så hverandre i undertøyet.
Og jeg vet at da hun dro til Shreveport-
-for å kjøpe sexy undertøy-
-kjøpte hun gjennomsikig nattkjole som brystene syntes gjennom.
Ærlig talt! Hvorfor vil en på hennes alder vise fram puppene sine?
Kvalmt!
"VAR BERNIE HOMSE?"
Bernie var en smule feminin.
Han var ugift, sist i 30-åra og gikk på musicals-
-med alle bestemødrene...
Jeg har hørt at han var homse.
Men han var en god kristen.
Alle tenkte; Hvordan er det mulig? Den hunden jakter ikke...
Det ble sagt at han var litt løs i håndleddet, men...
Jeg trodde han levde i sølibat.
Han var en flott kar og mange jenter ville gått på date med ham.
Men han virket ikke interessert. Han arbeidet alltid.
Han holdt menns hånd fast litt for lenge når han hilste på dem.
Og han abonnerte på et fitnessblad for menn.
Har du sett Bernie Tiede vet du at det ikke var for å få treningstips.
Når man så ham i byen, enten i kirken eller i begravelsesbyrået,-
-hadde han alltid på seg stivede shorts med kant,-
-med beltet høyt over navlen.
Og det beste beviset var at han alltid gikk i sandaler.
Vår Herre og frelser gikk i sandaler og var ugift.
Og han hadde tolv disipler, og...
Ingen av dem var gift.
Apostelen Paulus var ungkar hele sitt liv.
Det står ikke noe i Det nye testamente om-
-at de var en flokk homser.
Nei!
Han hadde homoseksuelle forhold. Det er et faktum.
Dette er ikke San Francisco, så det er mange skaphomser her.
Minst to menn han hadde forhold til var heteroseksuelle.
Var...
En av grunnene til at jeg har denne jobben og er god i den,-
-er at jeg er naturlig mistenksom.
Jeg våkner noen ganger om natta-
-og ser ut vinduet, inn i skogen-
-og tenker på all kriminaliteten der ute.
Det var der bitene begynte å falle på plass for meg.
Hold øye med den kriminelle. Jeg venter og følger med.
Og jeg lytter. Og når tiden er inne...
Så slår jeg til.
Det er ikke noe jeg nyter mer enn å få en forbryter på kroken.
Folk vil gjerne se statsadvokaten sin i aksjon.
Man ansetter aldri en statsadvokat som ikke vet det er en heltidsjobb.
Alltid!
En ting Danny Buck er flink til, er å bli gjenvalgt i embetet.
Han sørger for å få bildet sitt i avisa.
Når han huker koppertyver eller raider amfetaminlaber.
Når det er litt rolig, klarer han å grave fram noe.
La meg vise dere noe. Dere vil elske det.
Jeg kaller dette ulykkehjulet mitt.
Jeg har gitt alle langerne i området et tall.
Hvis hjulet stopper på ditt tall...
Åtte! Da kommer Danny Buck og tar deg først.
Ikke én av dere langere vil gå fri. Ikke én.
Beste kuppet mitt var da jeg arresterte fem fedre på én gang.
Jeg fant dem ikke. Så jeg brukte den årlige pickupkonkurransen-
-til Dodge-forhandleren.
Der folk står med hendene på en pickup-
-og den siste som står igjen, vinner den.
Jeg inviterte fem fedre som ikke betalte barnebidrag.
Jeg tenkte sjansen til å vinne en pickup kunne lokke dem fram.
Funket det?
Ja, gjett!
Vi vil gjerne kjøpe noen flere IT-aksjer, kanskje i Apple.
Og tusen aksjer i Tommy Hilfiger. Jeg har sett den nye kolleksjonen...
Hva mener du med "vi"? Hva vet du om investeringer?
La meg minne deg på at du er bedemann,-
-ikke investeringsrådgiver.
Ingen bruker det ordet. Jeg er begravelsesagent.
Assisterende begravelsesagent.
Vi mener bare at du er litt for konservativ med Marjories penger.
Hallo? Lloyd? Han la på.
Gjett om han ble sur.
Det er Lloyd.
Snakk aldri sånn til Bernie igjen, ellers sier jeg opp kontoen min.
Unnskyld. Jeg ble frustrert.
Du trenger ikke unnskylde deg. Bare slutt med det!
Jeg har en sønn og fire barnebarn som har truet med å saksøke meg-
-og i noen tilfeller har saksøkt meg. Ingen av dem besøker meg.
Sønnen min er lege og kan uten problemer forsørge familien sin.
Derfor blir de ikke tilgodesett i testamentet mitt.
Jeg gir, etterlater og testamenterer hele min formue,-
-som omfatter alle mine aktiva,-
-til Bernard Tiede II, fullstendig og uten forbehold.
Skål for livet ditt.
Mange takk. Vær så god.
Skål.
Gi meg pillene mine, Bernie.
-Hva? -Jeg må ta pillene mine til maten.
Du skulle ta dem med, så hvor er de? Gi meg dem.
Det har skjedd en misforståelse.
-Jeg henter dem på rommet ditt. -Flott!
Han fikk tilgang til alle kontoene. Og hun ga ham en fullmakt.
Så han kunne bruke hennes penger akkurat som det passet ham.
Og det gjorde han.
TO ÅR SENERE
Hun har ventet i telefonen en stund. Hun gir ikke opp.
Hallo, Marjorie...
Beklager. Jeg trodde jeg hadde fortalt deg hva jeg skulle.
Jeg har ikke mobilen på der oppe. Det vet du godt.
Vi kommer ikke for sent til lunsj. Jeg er på vei.
Ja vel, ha det.
-Sånn er livet mitt. -Ja vel.
Mrs Nugent fikk Bernie til å gå over i deltidsstilling-
-og jobbe heltid for henne. Hun sa opp sine andre medhjelpere.
Kun Bernie var igjen. Han var reisefellen og tjeneren hennes.
Bernie. Du skulle ha vært her for flere timer siden.
Vi kommer dit tidsnok.
Du skulle hente tøyet mitt på renseriet. Nå må jeg gå i noe annet.
Du driver alltid med de flyene.
-Jeg sa jo... -Ja, men hva hjelper det meg?
Det ble forandringer og jeg trengte deg her.
Du har ikke alltid telefonen på, så du får en personsøker.
-Du vil alltid ha den på deg, sant? -Ja.
Hent en kjole til meg. Skynd deg.
Marjorie...
Jeg kan forstå at man skal tygge noe mat 25 ganger, som kyllingstek.
Men jeg tror ikke du trenger tygge bønnene dine så mange ganger.
Det gir ikke mening.
Du overbelaster kjeven. Tenk på det stakkars kjeveleddet.
Det er usunt.
Det er ineffektivt. Det vet du godt.
Det driver meg til vanvidd. Slutt med det.
Det er som en negl på en tavle... Greit, bare tygg i vei.
Bernie var så flink, så imøtekommende...
Så oppsatt på ikke å såre andres følelser...
Han klarte bare ikke å be noen ryke og reise.
Bernie, jeg venter fremdeles!
Vil du helst høre historien "sant drama"-
-"dyrk bedre sommertomater"... -"Bedre sommertomater".
De beste sommertomater...
FORSVARSADVOKATEN Hun var krevende og infam.
Hun hadde bevisst satt ham i et avhengighetsforhold.
Hun var eiesyk.
Og sjalu på populariteten hans i lokalsamfunnet.
Og altfor gavmild overfor ham.
Så han ble værende.
Så du viser folk rundt på skipet?
Jeg viser dem rundt, og om kvelden er jeg bartender.
Du har flere jobber. Du er en slags altmuligmann.
-Det er gode penger i det. -Og du får sett hele verden.
-Marjorie, det er Kevin. -God dag, mrs Nugent.
-Bernie, vi skal være der nå. -Greit, jeg er klar.
-Stå stille. -Skal jeg ordne den?
-Slutt å stille spørsmål. -Ja vel, forstått. Takk.
-Vi snakkes, Kevin. Ha det. -Vi ses, Bernie.
Se inn i kameraet og si "Egypt".
"Egypt."
Greit?
La oss jobbe med ankomsten til Well Fargo-diligencen.
Den har med instrumentene våre, så vi gleder oss til å se den.
Jeg vil ha en pause etter hvert taktslag, og se ut i horisonten.
Noen må gjøre sånn, for alle gjør sånn. Det er for ensartet.
En, to, tre, fire. Og ned, og opp...
Greit. Flott. Slapp av, det tar kun et øyeblikk.
Hvis jeg ikke ringer henne, gjør hun livet mitt til et helvete.
Marjorie, hvordan går det?
Skal jeg ta med noe?
Kan det vente til etter prøven?
Jeg kommer med det samme. Ha det.
Kan du overta? Jeg må løpe. Takk.
-Hvordan går det, Carl? -Mrs Nugent ga meg sparken.
Hva skjedde?
Hun sier jeg stjal en plenklipper.
-For å ta den hjem til niggertown. -Hva?!
-Hvorfor skulle hun si sånt? -Hun så meg kjøre med den.
-Jeg skulle få den reparert. -La meg snakke med henne.
-Ikke finn deg ny jobb ennå. -Greit.
Men jeg kommer ikke tilbake.
-Ikke i dag, ihvertfall. -Det kan jeg godt forstå.
Jeg skal finne ut hva som skjer. Jeg ringer. Jeg er lei for det.
Så du dukker kun opp når det passer deg.
Når det passer deg, så kommer du.
-Greit! -Hva har skjedd med Carl?
Jeg sa ham opp. Tok ham på fersk gjerning.
Gudene må vite hva mer han har stjålet.
-Den skulle repareres. -Det sier han.
-Jeg tror ikke at Carl... -Og blomstene han plantet...
De skulle ha blomstret. Han er lat. Han rører ikke en finger.
-Jeg tror ikke han ville gjøre... -Hvorfor tar du hans parti?
Marjorie, du gjør det vanskelig å være vennen din.
-Jeg kommer tilbake senere. -Bare forlat meg.
Som alle de andre. Bare kjør. Du hater meg jo.
Marjorie. Jeg vil ikke krangle. Du vet at jeg ikke hater deg.
Jeg vet at du hater meg. Liksom alle andre.
Det var som om hun eide Bernie.
Du vil aldri forlate meg. Aldri.
Hennes eneste atspredelse. Han ville gjøre alt for henne.
Jeg er overbevist om at han følte han ble kvalt,-
-druknet og ikke fikk puste.
Jeg vet ikke hvorfor han fant seg i det. Men...
-Trekk nå i avtrekkeren. -Jeg kan ikke. Jeg vil bomme.
Du skal bare skyte beltedyret som graver opp hagen min.
Er det for mye å be om at du er et mannfolk for én gangs skyld?
Greit.
Jeg holder deg ansvarlig for alt som blir gravd opp i hagen.
Du kan selv dekke til hullene.
Grav et du selv kan ligge i.
La meg se.
-Har du vært på renseriet? -Ja.
-Desinfiserte du kjøkkendisken? -Ja.
-Hentet du hemoroidekremen min? -Nei, vi kan hente den senere.
-Skal vi spise på Jalapeno Tree? -Greit.
-Sitt stille. -Au!
Kommer du på førpremieren senere?
Nei.
Marjorie?
Marjorie, er alt bra med deg?
Si noe. Snakk til meg.
Marjorie, si noe. Å nei, hva har jeg gjort?
Å Gud, hva har jeg gjort?
Si hva jeg skal gjøre. Jeg gjør hva som helst.
Flott, alle sammen. Men flaggene kom opp litt for sent.
Og få de små hoppene riktig.
Jeg stoppet fordi en av dere gjorde det.
Men dere var virkelig flinke. Vi tar det en gang til.
Det var ikke mange som spurte etter mrs Nugent.
Og hvis noen gjorde det, hadde han alltid en god forklaring.
Hallo, Billy. Det er Bernie Tiede, jeg ringer på vegne av mrs Nugent.
Hun kom ikke til frisørtimen sin før jul.
Hun har bedt meg si at hun ikke vil komme lenger.
Hun vil prøve en annen.
Jeg beklager, men hun sier at du er for langsom og for dyr.
Billy, jeg beklager. Jeg er kun budbringeren.
Jeg ble virkelig lei for å høre at hun ikke ville komme mer,-
-etter å ha vært hennes venn og frisør i 30 år.
Og den hun betrodde seg til.
Og at hun bare forsvant på den måten.
JANUAR Det var lett for henne å forsvinne.
Ingen lette efter henne. Verken sønnen eller de to søstrene hennes.
Den ene bodde her i Carthage. De snakket ikke sammen på ti år.
Skriv under her til mrs Nugent, vår gavmilde velgjører.
Kun investeringsrådgiveren hennes lette etter henne.
-Hallo? -Bernie, hvor er Marjorie?
Har ikke pratet med henne på fem uker. Har lagt igjen 11 beskjeder.
-Er hun der? -Ja, hun er her.
Men hun har hatt flere drypp.
-Jeg har villet ringe deg... -Du burde ha ringt.
Nei, hun bør ikke prøve å snakke.
Du kan ikke snakke. Legen sa...
Hun ber meg hilse.
Han hilser tilbake...
Vi kontakter deg når hun er blitt bedre.
Si fra hvis det er noe jeg kan gjøre.
Bernie var for smart til å røre kontoene mine.
Han gikk etter bankkontoene hennes.
Der aksjeutbyttet ble satt inn. 50.000 dollar i måneden.
Bernie ble virkelig gavmild.
Shreveport-orkesteret fikk 5000 dollar for å oppføre "Messias".
Han kjøpte en dyr cembalo til skolen.
Han betalte korets reise til Russland.
Han engasjerte meg igjen, for bedre betaling. Helt greit for meg.
Han kjøpte jetski, ni biler. Han kjøpte firmaer som slet.
Han betalte 40.000 dollar for "Carthage Awards".
FEBRUAR En butikk som selger pokaler.
Han ga Yoakum-familien lån til å åpne "Boot Scootin' Western Wear".
Den var Carthages svar på Nieman Marcus.
Bernie sa til alle at de kunne betale ham tilbake når de kunne.
Det gjorde de aldri.
Bernie visste tvillingene mine hadde bursdag.
Han mente at de skulle ha en fin lekehytte. Småjentene...
Så Bernie kjøpte denne lekehytta til jentene mine.
MARS
Takk.
Bernie Tiede, må Gud velsigne deg.
Du har gjort mer for å forandre Carthage enn noen annen.
-Takk. -Må Gud velsigne deg, Bernie.
Bernie kunne ha kjøpt seg et palass for alle pengene.
Men han ble boende i sitt lille hus, som ikke var verdt mer enn 50.000.
Han kjøpte biler til folk som trengte en.
Og han betalte dem kontant.
Men den gamle Lincoln han kjørte rundt i, betalte han avdrag på.
Og han betalte dem som regel for sent.
Det var ikke snakk om grådighet. Nesten alt han fikk av mrs Nugent-
-ga han videre til andre.
Lloyd later til å være bekymret.
-Han vil trekke inn familien. -Det kan du ikke mene.
Jeg vet ikke hvorfor Lloyd er så paranoid.
Jeg har jo sagt at hun er på Scott White-pleiehjemmet i Temple.
Hun vil ikke at alle skal vite det.
Hun er redd for at familien vil legge seg opp i sakene hennes.
Typisk Marjorie.
Sånn er Marjorie. 100 %.
Vet du, Bernie, hun er søsteren min.
Jeg burde elske henne...
Men hun er ondskapsfull. Rett og slett ondskapsfull.
-Hun har gode sider også. -Hun ødela alltid leketøyet mitt.
Hun slet hodet av dokkene mine. Hun rev leksene mine i stykker.
MAI Neste deltaker er mrs Ida Parker.
Ida bryr seg ikke om hekling eller hagearbeid,-
-om å lage fin mat, husarbeid eller kunstneriske hobbyer.
Det har hun tenkt å bruke tid på når hun blir gammel.
Takk.
-Du så mrs Nugent i april? -Ja, det var visst i april.
Med dine egne øyne?
Jeg så henne faktisk ikke den dagen...
Hun skulle signere noen dokumenter.
Bernie åpnet døra og sa at hun var syk.
Han tok dokumentene med inn og hun signerte dem.
-Og så gikk jeg igjen. -Ja vel, det bekrefter mønsteret.
Takk.
Lloyd Hornbuckle har kontaktet Dewayne Jr. i Amarillo.
-Han fikk ham helt på tuppa. -Å nei.
Lloyd er sint fordi han går glipp av provisjonen sin mens hun er syk.
Da kan han ikke flytte på pengene hennes og kreve provisjon.
Det er mulig, men Dewayne Jr. sier at pengene barna hans får årlig-
-fra farens testamente, ikke ble satt inn i år.
Og det blir de ikke før mrs Nugent er blitt bedre.
Hun er på sykehuset, stakkar, Hun fikk slag.
Hun vil ikke forstyrres. Be alle om litt tålmodighet.
Det er greit for meg. Jeg vil helst unngå at hun forstyrrer meg.
-Beklager at du er blitt involvert. -Lloyd er bare en masekopp.
-På gjensyn, Bernie. -Vi ses, sheriff.
SPERRET NUMMER
JULI
Hallo.
Du vet at du skjuler noe.
Politiet skal bare finne et bevis,-
-så går du til helvete.
Lloyd, er det deg? Lloyd, hallo?
-Bernie, er alt bra med deg? -Ja, jeg er bare...
-Kan jeg spørre deg om noe? -Selvsagt.
Det er så rart.
Tror du at en person kan...
...utføre en handling.
At det føles som en annen står bak, nesten som Jekyll og Hyde.
Ikke bekymre deg. Det er greit.
Folks personlige legning har ingen andre noe med.
Vi er glad i deg som den du er. Uansett hva.
-Gud velsigne deg, Bernie. -Gud velsigne deg.
-Det var vakkert. -Takk.
-Ha en velsignet uke. -Takk. I like måte.
-Jeg elsket sangene, som alltid. -Takk. Det er alltid godt å se deg.
Så leit at Marjorie ikke fikk høre det. Er hun bedre?
Noen dager virker det som hun er bedre, men...
Jeg er fremdeles redd for at jeg snart vil miste henne.
Endelig! Ni måneder siden jeg sist hadde sett mrs Nugent-
-fikk vi adgang til huset hennes.
Bestemor?
Mrs Nugent?
Bestemor?
Ingen ting.
Hvorfor har hun tapet igjen fryseboksen sin?
Å Gud!
Sheriff!
Sheriff, kan du fortelle oss hva som foregår?
-Sheriff. -Hei, Danny.
-I fryseren? -Ja.
-I ett stykke eller partert? -Ett stykke.
Dæven! Frossen som en saftis.
Kjør direkte til Dallas. Ingen kaffepauser underveis.
Vi lastet på fryseboksen med innholdet intakt.
Den blir kjørt til rettsmedisinsk institutt i Dallas-
-der rettsmedisinerne vil undersøke den.
Er noen mistenkt for mordet?
Det er en jeg gjerne vil snakke med.
-Har dere funnet ham? -Vi leter ennå.
Han er ikke på flyplassen eller hjemme.
Greit, hør her.
Vi kaster et nett ut over hele distriktet for å finne den mistenkte.
Det kan være snakk om en galning. En gal morder.
Nå målene deres, lær nye ting.
Motstanderen er ikke det andre laget, men dere selv.
Arbeider dere hardt og gjør deres beste,-
-så har dere vunnet, uansett hva resultattavlen viser.
-Dere kan heve hodet... -Mr Tiede.
-Får vi snakke med deg litt? -Selvfølgelig.
Nå med én gang? Ja vel.
Jeg må snakke med de to herrene.
Men dere har fortjent en deilig dessert.
"Heia Rattlers!" Jeg er så stolt av dere.
Denne veien, takk.
Hvor lenge hadde du tenkt på å drepe henne?
Jeg hadde aldri tenkt at jeg skulle drepe mrs Nugent.
Jeg...
Jeg fantaserte om hennes død, men jeg var aldri ansvarlig for den.
Hun døde alltid ved et uhell.
I en bilulykke eller ved å falle ned rulletrappa på kjøpesenteret.
Jeg var alltid den som gråt ved den åpne kista hennes.
Som trøstet andre, ble trøstet selv.
Hvorfor måtte hun dø, Bernie?
Hun ble så ondskapsfull og eiesyk.
Jeg holdt ikke ut å være sammen med henne, og så bare skjedde det.
Jeg vet ikke hvorfor. Jeg skjøt stakkars mrs Nugent fire ganger.
Med beltedyrgeværet.
Og hva skjedde så?
Herren kalte henne hjem.
Jeg visste at jeg måtte sone for mine synder.
Lisa Beth, jeg hørte Bernie har drept søsteren din.
Nei da! Marjorie er på et pleiehjem i Temple.
Nei, hun er i en fryseboks på vei til Dallas.
Ingen hadde forestilt seg at det kunne være sant.
Sjokk! Jeg kunne ikke tro at Bernie hadde gjort det.
Umulig.
Det var pinadø utrolig. Ingen trodde det var sant.
Jeg kan godt forstå at noen ville drepe henne.
Bernie er den siste jeg ville mistenke.
Vi var sjokkert. Kunne ikke tro det.
Den Bernie jeg kjente var litt av ei pyse.
Jeg kunne ikke forestille meg ham drepe noen, trodde det var en feil.
Der er denne søte fyren Bernie. Den snilleste fyren jeg har møtt.
Og så er det mrs Nugent, som ikke er noe snill.
Hun er ondskapsfull.
Den snille og den ondskapsfulle som kjemper mot hverandre.
Man vet at den ene må gi seg.
Hun var bare mer ondskapsfull enn han var snill. Han eksploderte.
Vi har alle slike mørke øyeblikk i oss -
-hvis vi blir sinte nok.
Han må ha ønsket å bli avslørt.
Han trengte bare ta med liket hennes på et av flyene sine,-
-fly henne ut over havet og kaste henne ut.
Ikke noe lik, ingen sak.
En kvinne med hjerteproblemer... Han skulle kvalt henne med en pute.
De ville ikke foretatt obduksjon. Han kunne ha stått for begravelsen.
Jeg ristet på hodet og tenkte: "Bernie, Bernie, Bernie..."
Hvem dreper inntektskilden sin?
Det var helt vilt her.
Folk var på Danny Buck som flått på en hund...
Du vet Bernie ikke visste hvordan man skyter med gevær.
Han gikk ikke på jakt, vet ikke forskjell på et jaktskur og en utedo.
Det er ikke nok snille menn i byen. La stakkars Bernie være i fred.
-Vi tror ikke han gjorde det. -Han har tilstått.
Danny Buck, du kjente mrs Nugent like godt som alle oss andre.
Har du vurdert muligheten for-
-at Bernie gjorde det i selvforsvar?
-Han ble presset til å tilstå. -Kanskje de banket ham.
Han er for snill til å tåle et avhør.
Det var ikke noe avhør. Han kom inn og fortalte oss alt.
Så enkelt er det.
Pokker... Selv om han gjorde det-
-var hun så ondskapsfull at hun fortjente det.
Det var ikke så ille. Han skjøt henne bare fire ganger, ikke fem.
Dere er jo gærne som vaskebjørner.
Jeg er like glad i Bernie Tiede som dere er. Men han skjøt henne!
Hør her. Jeg vet ikke hva Bernie har gjort eller ikke gjort.
Det er en sak mellom ham og Gud.
Og jeg mener at det bør forbli sånn.
Jeg håper jeg kommer til å sitte i juryen.
Vi skal kunne tilgi de som gjør noe galt.
Og uansett hva sannheten er, trenger Bernie bønnene våre.
Vi må forstå at tragedier er Guds måte å sette troen vår på prøve på.
Nå som troen hans settes på prøve, trenger Bernie å vite-
-at Gud og denne menigheten ikke har forlatt ham.
Godt å se deg. Takk for at du kom.
Pastor.
Jeg kan forstå at du legger fram Det nye testamente,-
-men fjern ham fra bønnelisten. -Jeg må holde meg nøytral.
-Alle trenger en prest. -Nøytral?
Pastor, du støtter en forbryter.
Jeg hører ikke annet enn: "Stakkars Bernie". Stakkars Marjorie, da?
Alle har glemt at en dame, et medlem av denne menigheten,-
-ble skutt i ryggen fire ganger og lagt i en fryseboks.
Den Bernie du snakker om er ikke den Bernie vi kjente.
Nei, det er det ikke.
Du har valgt kun å huske den Bernie som ga kirken 100.000 dollar.
Danny, så leit at du mener det. Det har vært vanskelig for alle.
Alt det gode Bernie hadde gjort for oss alle...
De ville ha tilbake alle pengene som Bernie hadde brukt.
Vi mistet flyplassen vår. Vår beste butikk.
Biler. Noen mistet huset.
Jetski.
Han skal ha brukt 600.000 dollar av mrs Nugents penger.
Ingen papirer? Ingen ting? Mordet gjorde det mulig for ham.
Han ga meg det bare. Sa at det var mitt.
De kunne ha latt kirken beholde noen av pengene.
Vi ville ha oppkalt bygningen etter henne.
Det har gått rykter om at det ville bli inngått et forlik-
-som kunne ha resultert i en betinget dom.
Men aktor Danny Buck har sjokkert Øst-Texas-
-ved å tiltale Tiede for overlagt drap, så han kan få livstidsdom.
Den lille byen Carthage summer av meninger om mordet.
Han skjøt ikke mrs Nugent i ryggen. Han gjorde det ikke.
Bernard Tiede er ikke et monster.
Ingen jury vil dømme Bernie for overlagt drap.
Jeg tror faktisk ikke en jury vil dømme ham for noe.
I tilfelle gjør de straffen betinget. De sender ham ikke i fengsel.
Bernie avventer saken i det lokale fengselet,-
-der han alt er blitt en populær fange.
Han leder en bibelstudiegruppe og lager mat til vokterne.
Vi legger ost i bunnen-
-for å lage et skille mellom væsken og skorpen.
Mange bruker revet ost, men hvis man kutter osten i firkanter-
-unngår man at skorpen blir bløt.
Nå skal vi sautere brokkolien i olivenolje-
-inntil den blir lysegrønn. Det bevarer smaken.
Bruker man den rå, smaker den ikke noe.
Jeg sier ikke at saken skal henlegges,-
-men sørg for at Bernie ikke blir straffet for hardt.
Det blir 14,74 dollar...
La meg spørre deg om noe. Hvis noen skjøt deg i ryggen,-
-burde jeg da også la dem slippe billig fra det?
Hvis jeg sitter i juryen, stemmer jeg for frifinnelse.
Hva angår å få Bernie dømt... Jeg vil være ærlig.
Selv med tilståelsen var jeg litt nervøs.
Det var som om han hadde forhekset hele byen.
Alle de gamle damene, menigheten.
Alle de han hadde gitt noe.
Med mrs Nugents penger. Og alle skaphomsene...
Alle trodde han ville bli frifunnet.
TIEDE-SAKEN FLYTTET Men jeg hadde et ess i ermet.
Og jeg satset alt.
Saker flyttes vanligvis kun når dommeren mener-
-at den tiltalte ikke vil få en rettferdig rettssak lokalt.
Oftest fordi forbrytelsen er så forferdelig, og alle kjenner til den-
-slik at alle i lokalsamfunnet har forhåndsdømt den tiltalte.
Men i alle de år jeg har livnært meg som advokat-
-har jeg aldri hørt om en sak der aktoratet vil flytte saken-
-fordi den tiltalte er så godt likt at de ikke kan få ham dømt.
Da jeg hørte at dommeren hadde gått med på å flytte saken-
-etter Danny Bucks latterlige anmodning-
-tenkte jeg: "Fanken. Eselet vårt har falt i grøfta."
"SKYLDIG ELLER USKYLDIG?"
Bring inn fryseboksen.
DOMSTOLEN I SAN AUGUSTINE 75,6 KM FRA CARTHAGE
Her tilbrakte mrs Nugent de første ni måneder av sitt liv etter døden...
Dårlig erstatning for en kiste.
Åpne den for juryen.
Det skjedde ville ting på begge sider av rettssalen.
Voldsomme scener. Stor ståhei.
Showet de hadde ventet på. De brukte alle midler.
De brakte inn fryseboksen.
De viste bilder av den døde, frosne mrs Nugent.
Og så ble gråtende slektninger hentet inn.
Jeg så i fryseboksen...
Og jeg så... Under maisen, biffene og kjøttpaiene hennes...
Der lå... hodet hennes.
Det var fryktelig.
Jeg har ikke flere spørsmål.
Når snakket du sist med din bestemor?
Jeg husker ikke.
Du og broren din saksøkte bestemoren deres for fire år siden.
-En advokat rådet oss til det. -"En" advokat?
Mener du en ganske tilfeldig advokat?
Eller snakker vi om familiens advokat?
-Han arbeidet vel for oss. -Ja, det må man nok si.
Han ville ha kloa i pengene til bestemoren din, ikke sant?
Snakket du noen gang med henne igjen?
-Det tror jeg ikke. -Du vet at du ikke gjorde det.
Du sa du hadde et nært forhold til din bestemor.
Er det den samme kvinnen du saksøkte?
Den samme kvinnen du ikke har snakket med på fire år?
Jeg følte at vi ennå hadde et nært forhold.
Jeg visste han hadde et problem da jeg så juryen.
Bernie måtte forklare seg.
Overfor en bøling bondetamper som alle var i slekt-
-og hadde flere tatoveringer enn tenner.
De tolv hadde ikke én hjerne til sammen.
Og de skulle avgjøre en viktig sak som denne?
Jeg ville ikke engang latt dem reparere bilen min.
Bernie. Da du ble anholdt tilsto du, ikke sant?
Ja, sir.
Hva syntes du om Marjorie Nugent?
Jeg holdt veldig av Marjorie. Jeg elsket henne høyt.
Jeg har skrevet til familien og bedt om tilgivelse-
-for å ha ødelagt Marjories liv og for smerten jeg har forvoldt.
Hvis du holdt av henne, elsket henne...
Hvorfor drepte du henne da?
Det var som om jeg levde i et fengsel.
Jeg fikk ikke ha venner, men jeg trenger vennene mine.
Hun var veldig sjalu og eiesyk.
Hun var blitt så hatefull.
Jeg kan ikke huske at jeg tok opp geværet.
Det var som om det var en annen.
Hvorfor lot du liket ligge der?
Jeg vil tro at hvis du ikke ville avsløres-
-ville du ha fått det vekk. -Det kunne jeg aldri gjøre.
Det var aldri min mening. Alle fortjener å bli begravet.
Jeg ventet kun på mulighet til å gi henne en begravelse.
Takk, Bernie. Aktoratets vitne.
Hjelp meg her, Bernie.
På reisen din til New York med mrs Nugent...
Fløy dere på første klasse?
Ja, det gjorde vi.
Hva er forskjellen på første klasse og setene lenger bak?
Jeg har aldri sittet der framme.
Setene er litt større, mer bekvemme.
Og blir man ikke oppvartet, og får fin mat og greier,-
-og alt man vil ha å drikke?
Jo, servicen er nok litt bedre.
Så du liker å fly på første klasse. Å leve på første klasse.
Det beste man får for penger.
Jeg reiste med mrs Nugent, hun foretrakk å reise sånn.
På turen til New York...
Det står her at du og mrs Nugent bodde på hotell Ritz Carlton.
Et fint hotell ved Central Park?
Ja, det var der vi bodde.
Og det står her at dere så en opera.
Og en musical på Broadway. Den heter visst "Les Miser-ables"...
"Les Misérables."
Imponerende.
-Hva? -Så kultur er viktig for deg.
-På hvilken måte? -Du kan disse fancy ordene.
Det er ikke så vanskelig.
Ikke for deg.
Du vet alt om å leve et luksusliv. Ikke sant, Bernie?
Jeg... Som hva, for eksempel?
Som... Det vet jeg ikke...
Hva slags vin drikker man til fisk?
Det vet jeg ikke... Hvit?
Det koster mye penger å være så kultivert, hva?
Å nyte de gode ting i livet som du elsker så høyt.
Fine hoteller, fly på første klasse til storbyen.
Det er dyrt å leve et sånt liv, er det ikke?
Nei, hvis det kun var meg, ville jeg ikke...
Men det var ikke kun deg, så det gjorde du.
Etter at du drepte mrs Nugent fort- satte du å bruke pengene hennes.
Masser av dem. Hadde du ikke blitt avslørt,-
-ville du stadig brukt dem i dag.
Ikke sant?
Mine damer og herrer, etter å ha lyttet til bevisføringen-
-er jeg sikker på at dere er enige i at den tiltalte er en løgner,-
-en feiging og en som skyter andre i ryggen.
Ærlig talt...
Det må være det usleste et menneske kan gjøre.
Skyte en gammel dame i ryggen.
Fire ganger.
Det er ingen tvil om at Bernie Tiede er en kaldblodig, ond skuespiller.
Han lurte hele byen i ni måneder.
Hvis han kan gjøre det,-
-hva vil han da gjøre hvis dere setter ham på frifot?
Den stakkars kvinnen lå nedfrosset i ni lange måneder.
I en fryseboks.
Det tok to døgn å tine henne opp,-
-så de kunne foreta en obduksjon.
Nei!
Nei, nei, nei!
Jeg beklager.
Ærede dommer, aktor. Medlemmer av juryen.
Det eneste Danny Buck ønsker, er at dere skal tro-
-at Bernie er et monster.
At han ikke bare er et helt vanlig medmenneske.
Se på ham. Ingen ting tyder på at mordet var planlagt.
Da ville han ha gjort det annerledes.
Han kunne ha sluppet ustraffet fra det.
Forgiftet han henne langsomt? Nei.
Brente han ned huset og sa det var en ulykke? Nei.
Han visste han hadde gjort noe galt.
Han turde bare ikke melde seg selv.
Som den dyktige begravelsesagent han er, bevarte han liket.
Så hun kunne få en ordentlig begravelse.
I mellomtiden gjorde han masse gode ting for masse folk.
Inntil han ble avslørt.
Han virker ikke som noe monster jeg har hørt om før.
Det unnskylder ikke det han gjorde.
Alle sier Bernie er så fantastisk. Han er en engel.
Visst er han en engel, ja. En dødsengel.
Takk.
Bernie Tiede, reis deg.
Jeg skjønner at juryen har kommet fram til en kjennelse.
Ja, det har vi.
-Er den enstemmig? -Ja.
Les kjennelsen høyt.
Juryen finner den tiltalte, Bernie Tiede-
-skyldig i overlagt drap.
Jeg fikk livstidsdom. Jeg kan søke om å bli prøveløslatt om 50 år...
Når jeg er 89.
Det skal Danny Bucks ha: Han delte dem opp i to grupper.
Det var luksusdyret Bernie, og de han representerte i verden.
Og så var det gruppa som graver et hull i hagen for å lage mat i det.
"Kast et dekk til på bålet, jeg fryser."
Det var to forskjellige verdener.
Og Bernie tilhørte ikke deres verden.
BEEVILLE SIKRINGSFENGSEL
Det er ikke så ille. Jeg er korleder.
Jeg underviser i fire kurs.
Jeg er på verkstedet det meste av dagen. Jeg savner friheten.
-Selvfølgelig. -Men jeg gjør det beste ut av det.
-Jeg har mye å leve for. -Det har du.
Jeg vil hjelpe de innsatte.
Hør hva jeg har gjort: Jeg har skrevet til fengselsdirektøren.
Jeg skrev at han måtte la deg få permisjon,-
-så du kan synge i begravelsen min. Jeg er ikke syk eller noe.
Men Bernie, du lovet meg at du ville gjøre det.
Jeg sa at de kunne gi deg en fotlenke eller noe sånt.
-Hvis de føler seg tryggere da. -Det er snilt av deg, Lenora.
Det ville være en ære, men de vil neppe slippe meg ut.
Jo da. Jeg sa at du var utilregnelig i gjerningsøyeblikket.
Og vi blir jo alle utilregnelige før eller siden.
Han sier tiden er ute.
Det betyr mye for meg at du tar meg med i bønnene dine.
-Jeg vil alltid være der for deg. -Du vet hvor glade vi er i deg.
Jeg ser meg rundt her...
Du må passe på deg selv, for dette kan være et farlig sted.
Tror du?
-Jeg kommer igjen om et par uker. -Takk, jeg er glad i deg.
I like måte.
Pass godt på ham.
Jeg bryr meg ikke om hva han gjorde.
Jo, jeg gjør det. Det var galt.
Men jeg mener at hvis Bernie virkelig angrer på det han gjorde-
-og ber om Guds tilgivelse, så vil Gud tilgi ham.
Og det er det eneste som betyr noe.
Jeg vil savne ham.
Det vil vi alle.
Marjorie Nugent er begravd ved siden av sin mann utenfor Carthage.
Når han ikke underviser eller deltar i kirkeaktiviteter-
-tilbringer Bernie Tiede tiden i fengselsverkstedet-
-med å brodere minnesmerker for de nylig avdøde i Carthage.
BYBOERE SOM MEDVIRKET I FILMEN:
Jeg vil aldri tro, til min dødsdag, at Bernie drepte mrs Nugent.
Det mener jeg. Mannen min sa:
"Husk at du ikke skifter mening når du ser dine venner i retten."
Jeg sa: "Ikke engang Jesus kan få meg til å skifte mening."
Det har jeg alltid ment, og det vil jeg alltid gjøre.
Bernie var god, han var snill.
Vi trenger flere som Bernie.
Der skjer ikke mange mord her-
-og de er typisk familierelaterte.
Vi har ikke tilfeldige mord her.
Det er alltid en som dreper et familiemedlem.
Og de vet at de kommer i fengsel.
Det er enda færre rettssaker, for de fleste inngår forlik.
Det ble et mediesirkus.
Det kom folk fra hele USA. Og gamle Danny Buck...
Vi kaller det stivnakke.
Han fikk stivnakke. Nakken hans ble litt stiv.
Han var som en gris i gjørma.
Hva slags vin drikker man til fisk?
De drikker varmt øl til stekt mudcat. Så...
Jeg så på juryen og tenkte: "Oi!
Problemer! Du kan bare glemme det, kompis.
Du har ikke det som trengs til å grave de folka ut av hulla sine."
"Han er faren min, fetteren min..." Det er som om...
De folka burde ikke få slippe ut av fylket sitt, og vi la rettsaken dit.
Hva ønsket de? Jeg forstår ikke rettsvesenet.
Jeg holdt på å slippe opp for luft.
Til minne om Richard Dial 1955-2011